text: [{"text_idx": "#000003", "text": "Ramadaanni nutti as dhihaatee jira. Baatiin Sha\u2019abaan Eega seene torbaan guutuuf deema. Kana jechuun ammoo Ramadaana simachuudhaaf yeroo torbaan sadihii qofatu nuu hafe jechuudha. Kanaafuu yeroo nuuf hafte tana keessatti of qopheessuun barbaachisaadha. Qophii keenya kanaaf ammoo ammuma karoorfachuu jalqabuu qabna. Kaayyoon keenya jannata Rabbii argachuudha. Jannata san argachuudhaaf ammoo ibaadaalee ji\u2019a kana keessa jiran hunda, kan waajibaa fi kan sunnaatis hojjachuudhaaf of qopheessuu qabna.Soomana, Salaata, Qur\u2019aana qara\u2019uu, du\u2019aa\u2019ii heddummeessuu, Sadaqachuu, toowbaa godhuu fi dalagaaleen biraatis hedduutu nu eeggata. Kanaafuu, dalagaawwan kanniin akkanumaan usnee itti seenuu hin qabnu. Dursinee karoorfachuu qabna.1. Niyyaa keenyaa haa haarawoomsinuRamadaana baranaa isa bara darbee irraa xiqqoo isii haa fooyyeessinu. Salaataa, zikrii, akkasumas du\u2019aa\u2019ii baay\u2019isuudhaaf of haa qopheessinu. Wantoota yeroo namaa nama jalaa guban irraa fagaatuuf haa murteessinu.2. SoomanaRasuulli (SAW) Ramadaanni seenuu isaatiin dura ji\u2019a Sha\u2019baan keessa guyyaa heddu ni soomanu. Kunis yeroo Ramadaanni seene akka hin dadhabneef qaama ofii leenjisuudhaaf. Kanaafuu nutis guyyoota muraasa soomanuudhaan of haa qopheessinu.3. SalaataSalaatni ji\u2019a ulfaataa kana keessaa nu jala darbuu hin qabu. Jama\u2019aan salaatuun ammoo ajrii heddu argamsiisa. Sunnaanis akka waajibaatti laallama. Kanaafuu wantoota jama\u2019aa irraa nu shaagaluu danda\u2019an irraa haa hobbaafannu. Haajaa taraawiha irraa nu hambisuu danda\u2019us haala itti haa goonu. Ji\u2019a Ramadaanaa soomanuun taraawihaan wajji tola. Kanaafuu dalagaa yeroo taraawiiha dalagnu yoo qabaanne, haga danda\u2019ameen gara biraa haa jijjiirru.4. Qur\u2019aanaRamadaanni ji\u2019a Qur\u2019aanaati. Kanaafuu guyyaa ramadaanaa hedduu isaa Qur\u2019aanaaf haa kenninu. Qur\u2019aana yoo xiqqaate yeroo takka waliin gahuuf haa karoorfannu.5. Du\u2019aa\u2019iiRasuulli (SAW) namoota du\u2019aa\u2019iin isaanii fudhatama qabu keessaa tokko, du\u2019aa\u2019ii nama soomanuuti jedhan. Kanaafuu ji\u2019a kana keessa, yeroo suhuraa, yeroo ifxaaraa fi yeroo sujuuda keessaa du\u2019aa\u2019ii heddu godhuuf haa qophoofnu. Haga Ramadaanni seenuttis, du\u2019aa\u2019ii ergamaan Rabbii (SAW) akkasumas sahaabonni isaanii godhaa turan haa haffaznu.6. AraaramaIlmi namaa hundi badii dalaga. Irra gaariin namaa ammoo nama badii ofii irraa deebi\u2019ee Rabbii isaa araarama gaafate. Araarama argachuudhaaf ammoo Ramadaanni ji\u2019aa irra filatamaadha. Kanaafuu waan amma dura hojjanne hunda Rabbiin akka nuuf dhiisuuf jecha, jilbiiffannee itti boonyee araarama haa kadhannu. Ergamaan Rabbi (SAW) guyyatti yeroo heddu araarama gaafatan. Isaan badiin amma dura hojjatanii fi kan boodaatiis isaaniif dhiifame eega araarama gaafatanii, kan akka keenyaa kun hoo? Kanaafuu ji\u2019a ramadaanaa keessa araarama irra deddeebinee gaafachuudhaaf haa karoorfannu. Yeroo itti haa goonu. Itti haa qophoofnu.In shaa Allaah!Yaa Rabbi Nama Ramadaana kana dhaqqabee Itti fayyadamu nu taasisi!"}, {"text_idx": "#000008", "text": "Sagantaa haraama hirmaachuun cubbaawuudha-Qophii: Urjii Ahmad"}, {"text_idx": "#000010", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]